৪৬ টাকৈ জাতীয় সংগঠনে আজি আহ্বান জনোৱা ১২ ঘণ্টীয়া অসম বন্ধৰ সৰ্বাত্মক প্ৰভাৱ দেখা গ'ল শিৱসাগৰত। পুৱাই নগৰৰ বিভন্ন স্থানৰ লগতে ইয়াৰ উপকণ্ঠ অঞ্চলত বন্ধ সমৰ্থক সকলে টায়াৰ জ্বলাই প্ৰতিবাদ সাব্যস্ত কৰাৰ লগতে ৰাজপথলৈ ওলাই আহে। বন্ধৰ সময়ত আজি শিৱসাগৰৰ সকলো দোকান পোহাৰ, চৰকাৰী বেচৰকাৰী অনুষ্ঠান প্ৰতিষ্ঠান, বিদ্যালয় আদি সম্পূৰ্ণ ৰূপে বন্ধ থকাৰ লগতে অসম ৰাজ্যিক পৰিবহণ নিগমৰ যান-বাহনৰ লগতে বেচৰকাৰী আৰু ব্যক্তিগত যান-বাহনৰ চলাচল সম্পূৰ্ণ বন্ধ হোৱা দেখা যায়।
উল্লেখ্য যে, সোমবাৰে শিৱসাগৰ জিলা প্ৰশাসনে বিভিন্ন বিদ্যালয় মহাবিদ্যালয় তথা চৰকাৰী কাৰ্য্যালয়লত শিক্ষক কৰ্মচাৰীক উপস্থিত থাকিবলৈ এক কঠোৰ নিৰ্দেশ জাৰি কৰি পত্ৰ প্ৰেৰণ কৰিছিল যদিও আজি বন্ধৰ সময়ত বিদ্যালয় তথা কাৰ্য্যালয়ত শিক্ষক-কৰ্মচাৰীৰ উপস্থিতি তেনেই সেৰেঙা হোৱা দেখা গ'ল। কাৰ্যালয় সমুহৰ প্ৰৱেশদ্বাৰ খোলা থাকে যদিও দুই তিনি জন কৰ্মচাৰীৰ বাহিৰে প্ৰায় সংখ্যক কৰ্মচৰী অনুপস্থিত থাকে।
ইফালে সমগ্ৰ চহৰৰ দোকান-পোহাৰ সম্পূৰ্ণ ৰূপে থকা দেখা যায়। চৰকাৰে অসম বন্ধৰ সময়ত দোকান বন্ধ ৰাখিলে দোকানৰ বাণিজ্য অনুজ্ঞাপত্ৰ (trade license) বাতিল কৰিব বুলি ভাবুকি দিয়াৰ স্বত্বেও জনসাধাৰণে নিজ ইচ্ছাৰে নিজৰ নিজৰ দোকান-পোহাৰ বন্ধ কৰি ৰাখি ৪৬ টা জাতীয় সংগঠনে আহ্বান জনোৱা বন্ধৰ প্ৰতি সমৰ্থন আগবঢ়ায়।
দুই এটা সৰু সুৰা অ-প্ৰতিকৰ ঘটনাৰ বাহিৰে শিবসাগৰত বন্ধ শান্তিপূৰ্ণভাৱে সম্পূৰ্ণ হয়। সমগ্ৰ শিৱসাগৰবাসীয়ে এই জাতি-ধ্বংসী বিধেয়কখনৰ বিৰোধিতা কৰি স্বতস্ফুৰ্ত ভাৱে বন্ধ পালন কৰা দেখা গৈছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
অধিকৃত মাৰিঅ'পোলত নতুন সামৰিক ঘাটি নিৰ্মাণ কৰিছে ৰাছিয়াই; ডনবাছ ভ্ৰমণৰ বাবে সাজু পুটিন!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
